Boek: Speelmaats-reeksRosie Greening Hierdie oulike reeks boeke is ontwerp om kinders meer oor emosies en sosiale vaardighede te leer. Elke stories fokus op en verken ’n spesifieke emosie of sosiale vaardigheid. Die stories is in eenvoudige, verstaanbare taal geskryf, en die pragtige illustrasies sal kinders boei en vermaak terwyl hulle lees. Agterin elke boek is vrae oor die storie. Dit gee volwassenes die geleentheid om die aangeleenthede te bespreek wat in elke boek aangeraak word, en op die tema voort te bou. Titels in die reeks: Krokodil is kwaad Skaap is bang Eekhoring is hartseer Seekoei is gelukkig Beer leer om te deel Hamster leer om te help Katjie leer om te luister Hondjie leer goeie maniere As konsultante vir hierdie reeks, het Alison Walker en Sarah Davis advies oor alle aspekte van die teks en illustrasies gegee. Alison Walker (B.Ed) is ŉ kleuterskoolonderwyser met meer as 20 jaar ondervinding in preprimêre onderwys vir kinders tussen twee en vier jaar oud. Alison lei ook verskeie opvoedkundige groepe, wat wissel van kleuters tot kinders jonger as vyf jaar. Sarah Davis (B.A. Hons, M.A.) is ŉ ervare skrywer en redakteur van kinderfiksie en niefiksie, met ŉ M.A. in Geïntegreerde Kinder- en Adolessentterapie. Uitgewer: Lapa Uitgewers Prys: R55,00 elk* *Prys onderhewig aan verandering Koop die boeke by Graffiti Boeke